स्कूली वाहनों के नाम पर टैक्स में छूट, सुविधाएं जीरो
स्कूलवाहनोंके नाम पर हजारों रुपए के टैक्स की छूट लेने के बाद भी बच्चों को सुविधाएं नहीं दी जा रही हैं। स्कूली बच्चों के वाहन से स्टाफ को घर से स्कूल और स्कूल से घर ले जाने में लगाया है तो बसों में बच्चों को बैठने के लिए सीट नहीं मिल पाती। वहीं सेफ्टी इंतजाम तो दूर की बात है।
यमुनानगर में पब्लिक स्कूलों की करीब 500 बसें बच्चों को घरों से स्कूल लाने में लगी हैं। हर स्कूल संचालक दावा करता है कि बच्चों की सेफ्टी का पूरा ध्यान रखा जा रहा है लेकिन स्कूल वाहनों में बच्चे कितने सेफ हैं यह बात शुक्रवार को राज्य बाल संरक्षण अधिकार आयोग की टीम की जांच में सामने भी गई। आयोग के सदस्य परमजीत सिंह बडौला का तो यहां तक कहना है कि स्कूल वाहन के नाम पर जो स्कूल टैक्स में छूट पाते हैं वे बच्चों से बस फीस नहीं वसूल सकते।
सरकार से टैक्स में छूट लेकर भी बच्चों के पेरेंट्स से बस चार्ज के नाम पर लाखों रुपए हर माह स्कूल संचालक वसूल रहे हैं। हालांकि इस पर जिला सीबीएसई स्कूल एसोसिएशन के प्रधान मनोरंजन सिंह साहनी का कहना है कि ऐसा कोई नियम नहीं है। जो स्कूली बच्चों को बस की सुविधा देगा वह उस बच्चे के पेरेंट्स से बस चार्ज लेने का हकदार है।
पासिंग के समय टैक्स में मिलती है छूट: असिस्टेंट सेक्रेटरी आरटीए सुनील कुमार ने बताया कि जब भी स्कूल संचालक स्कूल वाहनों की पासिंग करता है तो वह लिखित में देता है। जिससे उसे टैक्स में छूट मिल जाती है। पासिंग में एक सीट का 400 रुपए टैक्स है।
बसफीस लेने का भी बने नियम: शहरवासीराजेश कुमार, सुभाष शर्मा और नंदलाल का कहना है कि स्कूल संचालक हर साल बस की फीस को बढ़ा देते हैं। डीजल के रेट बढ़ते ही फीस भी बढ़ जाती है। सरकार को इस पर भी लगाम लगानी चाहिए। किलोमीटर के हिसाब से बस का चार्ज तय होना चाहिए। अगर कोई ऐसा नियम है कि बच्चों के पेरेंट्स से बस चार्ज नहीं वसूला जा सकता तो इसे भी सरकार को सख्ती से लागू करना चाहिए।
स्कूल बस में सिर्फ स्कूली बच्चे ही सफर कर सकते हैं: बडौला ने बताया कि स्कूली बस में स्कूल के बच्चे ही सफर कर सकते हैं। इसमें स्कूल स्टाफ सफर नहीं कर सकता। इसके साथ ही अगर कोई वाहन कांट्रेक्ट पर लगा है तो उसकी जिम्मेदारी भी स्कूल की ही है। स्कूल वाहनों के लिए कोर्ट ने नियम तय किए हैं। इन नियमों को पूरा किए बिना स्कूली वाहन बच्चों को लेकर नहीं चल सकता। इन नियमों को पूरा कराने के लिए हाईकोर्ट के आदेश पर टीम हर जिले में जाकर चेकिंग कर रही है।
यमुनानगर| स्कूलबस में बच्चों के साथ यात्रा करता टीचर।
स्कूल बसों में सफर करता है स्टाफ, बच्चों को बैठने के लिए सीट तक नहीं मिलती, चार्ज के नाम पर संचालक वसूल रहे लाखों
मनमानी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva